stanford-oval/wikipedia huggingface dataset:
Formula Regional Middle East Championship

| Formula Regional Middle East Championship |
| --- | --- |
  Formula Regional Middle East Championship -kausi 2024 
Luokka:  Formula Regional
Alue:  Lähi-itä
Ensimmäinen kausi:  2023
Virallinen kotisivu
Formula Regional Middle East Championship on Lähi-idässä ajettava Formula Regional -sarja. Aiemmin ajettuun Formula Regional Asian Championship -sarjaan lisättiin vuonna 2020 Yhdistyneissä arabiemiraateissa ajettu kilpailu ja myöhemmin sarjaan lisättiin Kuwaitissa ajettu kilpailu. Varsinainen Lähi-idän sarja alkoi vuonna 2023.
Auto

Sarjassa käytetään Tatuus F.3 T-318 -runkoa, jossa on Autotecnican rakentama ATM AR-F3R -moottori. Moottori perustuu neljäsylinteriseen turboahdettuun Alfa Romeo 1750 TBi -moottoriin, jonka kuutiotilavuus on 1742cc. Moottorin teho on 270 hevosvoimaa ja vääntöä 350 Nm. Autossa on kuusivaihteinen Sadev SL-R 82 vaihdelaatikko.
Fotoreseptori

Fotoreseptori on valoärsykkeitä vastaanottava elin. Yksinkertaisimmatkin eläimet, jopa yksisoluisetkin, pystyvät reagoimaan valoärsytykseen. Yleensä kuitenkin vasta monisoluisilla eläimillä on varsinaisia fotoreseptoreita, erityisen valoherkkiä ihonosia. Yksinkertaisia fotoreseptoreita on esimerkiksi kastemadoilla ja simpukoilla.
Jos fotoreseptorit ovat kasaantuneet samaan kohtaan ja niitä suojaavat valolta pigmentoituneet solut, näitä muodostumia sanotaan silmiksi. Monilla selkärangattomilla on pistesilmät. Niihin liittyy usein kehittyneempiä aistimia muistuttavat silmät, joiden avulla eläin pystyy näkemään kuvia. Tällaisille pitkälle kehittyneitä silmiä on kahta tyyppiä: linssimäisiä kamerasilmiä, jollaiset on ympyräsuisilla, nilviäisillä ja selkärankaisilla, sekä monista osista koostuvia verkkosilmiä, jollaiset on hyönteisillä, äyriäisillä ja tikaripyrstöillä.
Flash Gordon (animaatio)

Flash Gordon (engl. The New Adventures of Flash Gordon) on yhdysvaltalainen animaatiosarja vuodelta 1979, joka perustuu Alex Raymondin piirtämiin Flash Gordon -sarjakuviin. Suomessa sarja on julkaistu VHS-kaseteille. Animaatiosarjasta on tehty myös animaatioelokuva.
Sarjan hahmoja

Flash Gordon: Sarjan päähenkilö, avaruussankari ja sarjakuvatähti. Flashin äänenä on Golden Voice Oy:n ryhmän Pertti Nieminen
Ming: Flashin päävastustaja ja Mongon hallitsija. Mingin äänenä on Golden Voice Oy:n ryhmän Erkki Murto
Prinsessa Aura. Auran äänenä on Golden Voice Oy:n ryhmän Ulla Ollikainen
Mingin robottisotilaat
Tohtori Hans Zarkov: Flashin apuri. Zarkovin äänenä on Golden Voice Oy:n ryhmän Ilkka Moisio
Dale Arden: Flashin toinen apuri ja Flashin rakastettu. Dalen äänenä on Golden Voice Oy:n ryhmän Ulla Ollikainen
Thun: Leijonamies, hänellä on leijonan pää ja ihmisen vartalo.
Kuningas Vultan. Vultanin äänenä on Golden Voice Oy:n ryhmän Pertti Nieminen
Prinssi Barin: jousiampuja. Barinin äänenä on Golden Voice Oy:n ryhmän Erkki Murto
Suomessa julkaistut videot

Tropica - Paratiisi
Jäätynyt maailma
Maapallon pelastus
Vaaran planeetta
Mingin viimeinen taistelu
Gordianus

Gordianus voi tarkoittaa seuraavia henkilöitä:
Gordianus I (Marcus Antonius Gordianus Sempronianus Romanus Africanus), Rooman keisari vuonna 238
Gordianus II (Marcus Antonius Gordianus Sempronianus Romanus Africanus), Rooman keisari vuonna 238
Gordianus III (Marcus Antonius Gordianus Pius), Rooman keisari 238-244
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gordianus”, voi hakea sivunnimihaulla, laajalla sivunnimihaulla tai tekstihaulla.
Frank Gorshin

| Frank Gorshin |
| --- | --- |
 Lou Rawls ja Frank Gorshin vuonna 1977.
Henkilötiedot
Koko nimi:  Frank John Gorshin, Jr.
Syntynyt: 5. huhtikuuta 1933 Pittsburgh, Yhdysvallat
Kuollut: 17. toukokuuta 2005 (72 vuotta) Burbank, Yhdysvallat
Ammatti:  näyttelijä, koomikko
Puoliso:  Christina Randazzo (1961–2005)
Aiheesta muualla
www.therealfrankgorshin.com
IMDb 
Elonet
Frank Gorshin (5. huhtikuuta 1933 – 17. toukokuuta 2005) oli yhdysvaltalainen näyttelijä ja koomikko. Hänen tunnetuin roolinsa oli Arvuuttaja 1960-luvun Batman-televisiosarjassa.
Myös alkuperäisessä Star Trek -televisiosarjassa Gorshin näyttäytyi ensimmäisen tuotantokauden lopulla jaksossa ”Let that be your final battleground”. Hän esitti ulkopuolisen kulttuurin poliisimiestä, joka oli hakemassa takaisin vankeuteen oman maailmansa vallankumousjohtajaa.
Myös 1960-luvun mustavalkoisessa televisiosarjassa Lahjomattomat Gorshin nähtiin joitakin kertoja pikkurikollisena.
Gordios (Kappadokia)

Gordios oli kappadokialainen, joka murhasi kuningas Ariarathes VI:n.
Pontoksen kuningas Mithridates VI halusi saada Kappadokian valtaansa ja palkkasi Gordioksen murhaamaan kuningas Ariarathes VI:n. Mithridateen sisko Laodike oli naimisissa Ariaratheen kanssa. Murhan jälkeen Laodikesta tuli Kappadokian hallitsija ja hänen pojastaan Ariarathes VII:stä tuli kuningas. Laodike meni kuitenkin naimisiin Bithynian kuninkaan Nikomedeen kanssa. Mitrhidates antoi tämän takia syrjäyttää siskonsa ja asetti Kappadokian valtaistuimelle oman poikansa Ariarathes IX:n. Gordios toimi nuoren Ariarathes IX:n neuvonantajana.
Gordios toimi myös Mithridateen lähettiläänä. Hän kävi muun muassa neuvottelemassa Roomassa ja hänen ansiostaan Armenian Tigranes I julisti sodan Kappadokialle ja syrjäytti Ariobarzanes I:n, jonka roomalaiset olivat nostaneet valtaan vuonna 93 eaa. Sulla ajoi Gordioksen Kappadokiasta seuraavana vuonna. Gordios taisteli myöhemmin Lucius Licinius Murenaa vastaan Halys-joella käydyssä taistelussa vuonna 83 eaa. tai 82 eaa.
Francis Picabia

Francis-Marie Martinez de Picabia (22. tammikuuta 1879 Pariisi, Ranska – 30. marraskuuta 1953 Pariisi, Ranska) oli ranskalainen avantgardetaidemaalari. Hänet tunnetaan erityisesti yhtenä dadan keskeisenä taiteilijana.
Ura

Uransa alkuaikoina hän maalasi sekä impressionismia että pointillismia. Tämän jälkeen hänen taidesuuntansa oli kubismi. 1920-luvulla hänestä tuli yksi dadan keskeisistä taiteilijoista, minkä jälkeen hän kokeili jonkin aikaa surrealismia.
Formula 2 Monacon Grand Prix 2018

|  Formula 2 Monacon Grand Prix 2018 |
| --- | --- |
 4. osakilpailu 12 osakilpailusta kaudella 2018. 

Päivämäärä:  25. toukokuuta 2018
Sijainti:  Circuit de Monaco, Monaco
Rata:  Katurata   3,337 km
Perjantain kilpailu
Pituus:  42 kierrosta, 140,154 km
Sää:   Aurinkoinen
Paalupaikka
Kuljettaja:   Alexander Albon  (DAMS)
Aika:  1.21,727
Nopein kierros
Kuljettaja:   Artjom Markelov  (Russian Time)
Aika:  1.22,990 (kierroksella 38)
Palkintokoroke
Ensimmäinen:   Artjom Markelov  (Russian Time)
Toinen:   Sean Gelael  (Pertamina Prema Theodore Racing)
Kolmas:   Roberto Merhi  (MP Motorsport)
Lauantain kilpailu
Pituus:  30 kierrosta, 100,110 km
Sää:   Puolipilvinen
Nopein kierros
Kuljettaja:   Nicholas Latifi  (DAMS)
Aika:  1.22,906 (kierroksella 23)
Palkintokoroke
Ensimmäinen:   Antonio Fuoco  (Charouz Racing System)
Toinen:   Louis Delétraz  (Charouz Racing System)
Kolmas:   Lando Norris  (Carlin)
Formula 2 Monacon Grand Prix 2018 oli Formula 2 -kauden 2018 neljäs osakilpailu, joka ajettiin 25.–26. toukokuuta Monacon katuradalla Monacossa.
Tulokset > Ryhmä A

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 5 |  Alexander Albon | DAMS | 1.21,737 |  | 1 |
| 2 | 1 |  Artjom Markelov | Russian Time | 1.21,834 | +0,107 | 3 |
| 3 | 21 |  Antonio Fuoco | Charouz Racing System | 1.21,948 | +0,221 | 4 |
| 4 | 17 |  Santino Ferrucci | Trident | 1.22,408 | +0,681 | 6 |
| 5 | 9 |  Roberto Merhi | MP Motorsport | 1.22,569 | +0,842 | 8 |
| 6 | 7 |  Jack Aitken | ART Grand Prix | 1.22,597 | +0,870 | 10 |
| 7 | 3 |  Sean Gelael | Pertamina Prema Theodore Racing | 1.22,654 | +0,927 | 12 |
| 8 | 19 |  Lando Norris | Carlin | 1.22,663 | +0,936 | 17 |
| 9 | 15 |  Roy Nissany | Campos Vexatec Racing | 1.23,796 | +2,069 | 15 |
| 10 | 11 |  Maximilian Günther | BWT Arden | Ei aikaa |  | Varikko |
Lähde:
Tulokset > Ryhmä B

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 4 |  Nyck de Vries | Pertamina Prema Theodore Racing | 1.21,737 |  | 2 |
| 2 | 18 |  Sérgio Sette Câmara | Carlin | 1.21,901 | +0,326 |  |
| 3 | 14 |  Luca Ghiotto | Campos Vexatec Racing | 1.22,241 | +0,504 | 5 |
| 4 | 16 |  Arjun Maini | Trident | 1.22,263 | +0,526 | 7 |
| 5 | 10 |  Ralph Boschung | MP Motorsport | 1.22,307 | +0,570 | 9 |
| 6 | 2 |  Tadasuke Makino | Russian Time | 1.22,420 | +0,683 | 11 |
| 7 | 12 |  Nirei Fukuzumi | BWT Arden | 1.22,707 | +0,970 | 13 |
| 8 | 20 |  Louis Delétraz | Charouz Racing System | 1.22,717 | +0,980 | 14 |
| 9 | 8 |  George Russell | ART Grand Prix | 1.22,977 | +1,240 | 16 |
| 10 | 6 |  Nicholas Latifi | DAMS | 1.23,157 | +1,420 | 18 |
Lähde:
Tulokset > Perjantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Artjom Markelov | Russian Time | 42 | 1:02.03,286 | 3 | 25+2 |
| 2. | 3 |  Sean Gelael | Pertamina Prema Theodore Racing | 42 | +10,713 | 12 | 18 |
| 3. | 9 |  Roberto Merhi | MP Motorsport | 42 | +15,489 | 8 | 15 |
| 4. | 20 |  Louis Delétraz | Charouz Racing System | 42 | +19,236 | 14 | 12 |
| 5. | 16 |  Arjun Maini | Trident | 42 | +20,135 | 7 | 10 |
| 6. | 19 |  Lando Norris | Carlin | 42 | +20,637 | 17 | 8 |
| 7. | 7 |  Jack Aitken | ART Grand Prix | 42 | +21,986 | 10 | 6 |
| 8. | 21 |  Antonio Fuoco | Charouz Racing System | 42 | +23,855 | 4 | 4 |
| 9. | 6 |  Nicholas Latifi | DAMS | 42 | +24,861 | 18 | 2 |
| 10. | 12 |  Nirei Fukuzumi | BWT Arden | 42 | +30,944 | 13 | 1 |
| 11. | 11 |  Maximilian Günther | BWT Arden | 42 | +31,532 | Varikko |  |
| 12. | 15 |  Roy Nissany | Campos Vexatec Racing | 42 | +49,749 | 15 |  |
| 13. | 17 |  Santino Ferrucci | Trident | 42 | +1.27,440 | 6 |  |
| 14.† | 2 |  Tadasuke Makino | Russian Time | 39 | DNF | 11 |  |
| Kesk. | 5 |  Alexander Albon | DAMS | 22 | Kolarivaurio (de Vries) | 1 | 4 |
| Kesk. | 4 |  Nyck de Vries | Pertamina Prema Theodore Racing | 19 | Kolarivaurio (Albon) | 2 |  |
| Kesk. | 10 |  Ralph Boschung | MP Motorsport | 11 | Kolari (Norris) | 9 |  |
| Kesk. | 8 |  George Russell | ART Grand Prix | 5 | Ulosajo | 16 |  |
| Kesk. | 14 |  Luca Ghiotto | Campos Vexatec Racing | 0 | Kolari (Fuoco) | 5 |  |
| DNS | 18 |  Sérgio Sette Câmara | Carlin | 0 | Ei startannut |  |  |
Lähde:
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 21 |  Antonio Fuoco | Charouz Racing System | 30 | 48.44,373 | 1 | 15 |
| 2. | 20 |  Louis Delétraz | Charouz Racing System | 30 | +2,069 | 5 | 12 |
| 3. | 19 |  Lando Norris | Carlin | 30 | +2,272 | 3 | 10 |
| 4. | 1 |  Artjom Markelov | Russian Time | 30 | +4,091 | 8 | 8 |
| 5. | 16 |  Arjun Maini | Trident | 30 | +7,449 | 4 | 6 |
| 6. | 11 |  Maximilian Günther | BWT Arden | 30 | +7,955 | 11 | 4 |
| 7. | 9 |  Roberto Merhi | MP Motorsport | 30 | +11,099 | 6 | 2 |
| 8. | 6 |  Nicholas Latifi | DAMS | 30 | +12,242 | 9 | 1+2 |
| 9. | 4 |  Nyck de Vries | Pertamina Prema Theodore Racing | 29 | +1 kierros | 15 |  |
| 10. | 14 |  Luca Ghiotto | Campos Vexatec Racing | 29 | +1 kierros | 18 |  |
| 11.† | 12 |  Nirei Fukuzumi | BWT Arden | 27 | Ulosajo | 10 |  |
| 12.† | 17 |  Santino Ferrucci | Trident | 27 | Ulosajo | 13 |  |
| Kesk. | 15 |  Roy Nissany | Campos Vexatec Racing | 25 | Kolari (Albon) | 12 |  |
| Kesk. | 5 |  Alexander Albon | DAMS | 25 | Kolari (Nissany) | 19 |  |
| Kesk. | 10 |  Ralph Boschung | MP Motorsport | 20 | DNF | 16 |  |
| Kesk. | 8 |  George Russell | ART Grand Prix | 18 | Ulosajo | 17 |  |
| Kesk. | 3 |  Sean Gelael | Pertamina Prema Theodore Racing | 3 | Ulosajo | 7 |  |
| Kesk. | 2 |  Tadasuke Makino | Russian Time | 2 | DNF | 14 |  |
| Kesk. | 7 |  Jack Aitken | ART Grand Prix | 1 | DNF | 2 |  |
| DNS | 18 |  Sérgio Sette Câmara | Carlin | 0 | Ei startannut |  |  |
Lähde:
Muuta

Charouz Racing Systemin ensimmäinen voitto ja kaksoisvoitto.
Roberto Merhin ja Louis Delétrazin ensimmäinen palkintosija.
Sérgio Sette Câmara jätti molemmat kilpailut väliin aika-ajoissa sattuneen ulosajon takia, jossa hän satutti kätensä.
Galeriuksen kaari

| Galeriuksen kaari> Αψίδα του Γαλέριου |
| --- | --- |
 Galeriuksen kaari.
Sijainti:  Thessaloniki,  Kreikka
Koordinaatit:  40°37′56″N, 22°57′06″E
Rakennustyyppi:  kaari
Valmistumisvuosi:  n. 300
Rakennuttaja:  Galerius
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Galeriuksen kaari (kreik. Αψίδα του Γαλέριου, Apsída tou Galériou) on Thessalonikissa Kreikassa sijaitseva roomalaisaikainen kaari. Se on yksi Thessalonikin maamerkeistä ja sijaitsee kaupungin keskustassa Egnatía- ja Dimitríou Goúnari -katujen risteyksessä. Kaari tunnetaan kaupungissa myös nimellä Kamára (Καμάρα, ”Kaari”).
Galeriuksen kaari.
Uhrausta esittävä reliefi Galeriuksen kaaressa.
Kaari on rakennettu 200-luvun lopussa tai 300-luvun alussa. Sen rakennutti keisari Galerius, josta kaari on saanut myös nimensä. Rakentamisella juhlistettiin Galeriuksen voittoa Sassanidien Persiasta vuonna 297. Kaari oli osa suurempaa rakennuskokonaisuutta, johon kuuluivat myös muun muassa Galeriuksen palatsi, Rotunda ja hippodromi. Kaaren tarkoitus oli yhdistää palatsi kaaren ali kulkeneeseen tiehen.
Kaaressa oli kahdeksan pylvästä, jotka muodostivat kolme kaarta. Kaarista keskimmäinen oli suurin ja sen leveys oli 9,7 metriä ja korkeus 12,5 metriä. Sitä reunustaneet neljä pylvästä kannattivat kupolin muotoista kattoa. Keskimmäisen kaaren kummallakin puolella oli pienemmät kaaret, joiden kummankin leveys oli 4,8 metriä ja korkeus 6,5 metriä. Nykyisin alkuperäisestä kahdeksasta pylväästä on jäljellä kolme, ja kaarista kaksi eli suurin ja toinen pienemmistä. Kaari oli koristeltu reliefeillä, jotka esittivät Galeriuksen sotavoittoja ja niiden juhlintaa sekä Roomaa tuolloin hallinnutta tetrarkiaa (Galerius, Diocletianus, Maximianus ja Constantius). Koristelusta osa on säilynyt.
Aiheesta muualla

Kuvia tai muita tiedostoja aiheesta Galeriuksen kaari Wikimedia Commonsissa
Gorokan yliopisto

Gorokan yliopiston Mark Solon -auditorio
Gorokan yliopisto (engl. University of Goroka, UOG) on Gorokassa Papua-Uuden-Guinean Eastern Highlandsin maakunnassa toimiva yliopisto.
Gorokan yliopisto perustettiin vuonna 1997 Papua-Uuden-Guinean kansallisen parlamentin asetuksella. Se muodostettiin yhdistämällä Papua-Uuden-Guinean yliopiston kasvatustieteellinen tiedekunta ja Gorokan opettajakorkeakoulu. Gorokan yliopisto on Papua-Uuden-Guinean suurin opettajia kouluttava instituutio. EduRankin vuoden 2023 yliopistovertailussa se sijoittui Papua-Uuden-Guinean kuudesta vertaillusta korkeakoulusta sijalle 4. Maailmanlaajuisessa vertailussa se pääsi sijalle 7 439 kaikkiaan 14 131:sta vertaillusta korkeakoulusta.
Författarnas Österbotten

Författarnas Österbotten on seitsenosainen julkaisusarja, jossa esitellään ruotsinkielistä pohjalaista kirjallisuutta ja kirjailijoita. Julkaisut on toimittanut Carola Harmaakivi.
Ensimmäiset neljä sisältävät kirjailijaesittelyjä. Viidennestä alkaen julkaisujen konseptia uudistettiin ja sitä laajennettiin. Neljän ensimmäisen alaotsikko on ”Platser, miljöer och fenomen ur den svenskösterbottniska litteraturen” (’Paikkoja, ympäristöjä ja ilmiöitä ruotsinkielisen Pohjanmaan kirjallisuudesta’).
Författarnas Österbotten, del 1. 2009 – Verkossa (pdf)
Författarnas Österbotten, del 2. 2010 – Verkossa (pdf)
Författarnas Österbotten, del 3. 2011 – Verkossa (pdf)
Författarnas Österbotten, del 4. 2012 – Verkossa (pdf)
Författarnas Österbotten, del 5. Tema: Läslust. 2013 – Verkossa (pdf)
Författarnas Österbotten, del 6. Tema: De gamla hade mycket att berätta. 2014 – Verkossa (pdf)
Författarnas Österbotten, del 7. Tema: Österbottens natur – Verkossa (pdf)
François (Deux-Sèvres)

| François |
| --- | --- |

 fiFrançois 
 46°22′59″N, 0°20′24″W 
Valtio:  Ranska
Hallintoalue:  Poitou-Charentes
Departementti:  Deux-Sèvres
Pormestari:  Joël Cosset
Maantiede
Kokonaispinta-ala:  9,4 km²
Korkeus merenpinnasta:  34  m ja 81  m
Väestö
Väkiluku (2019):  953
Muuta
Postinumero:  79260
 www.mairie-francois.fr 
François on Ranskan kunta Deux-Sèvresin departementissa Poitou-Charentesin hallintoalueella. 9,4 neliökilometrin laajuisessa kunnassa oli vuoden 2019 väestönlaskennassa 953 asukasta.
Käännös suomeksi
Fotoniikan tutkimuksen lippulaiva (PREIN)

Fotoniikan lippulaivan logo
Fotoniikan tutkimuksen lippulaiva PREIN on suomalainen tutkimuslaitos. PREIN keskittyy fotoniikan eli valoon perustuvien teknologioiden ja niiden sovellusten tutkimukseen.
PREIN on yksi kuudesta Suomen Akatemian rahoittamasta lippulaivahankkeesta. Vuonna 2019 käynnistyneen lippulaivaohjelman tavoitteena on tukea korkeatasoista tutkimusta ja vaikuttavuutta, jolla luodaan tulevaisuuden osaamista ja kestäviä ratkaisuja yhteiskunnan haasteisiin sekä edistetään taloudellista kasvua. Tutkimushankkeen rahoituskausi on kahdeksan vuotta.
PREIN-lippulaivan koordinaattori on Tampereen yliopisto ja muut partnerit ovat Itä-Suomen yliopisto, Aalto-yliopisto ja VTT.
PREIN yhdistää fotoniikan tutkimuksen suomalaiset toimijat verkostoksi, jonka toiminta kattaa koko polun perustutkimuksesta soveltavaan tutkimukseen ja sen jälkeiseen läpimurtoteknologioiden tuotekehitykseen ja kaupallistamiseen. PREIN-lippulaivan tutkimuksen teemoja ovat valon ja materian vuorovaikutus, uudet nanomateriaalit ja niiden optiset ominaisuudet sekä erilaiset laser-teknologiat.
PREINin vaikuttavuustoimiin kuuluvat yritysyhteistyö, tieteen ja tutkimuksen popularisointi ja yleisen tietoisuuden lisääminen fotoniikan tieteestä ja tutkimuksesta. Koulujen ja LUMA-keskusten kanssa tehtävässä yhteistyössä myös innostetaan lapsia ja nuoria fotoniikan tutkimukseen ja tekniikan alalle hakeutumiseen.
Aiheesta muualla

Fotoniikan lippulaivan kotisivu (Arkistoitu – Internet Archive)
Suomen Akatemian lippulaiva-ohjelma (Arkistoitu – Internet Archive)
Guglielmo Stendardo

| 0 | 1 | 2 |
| --- | --- | --- |

Henkilötiedot
Syntymäaika: 6. toukokuuta 1981 (ikä 43)
Syntymäpaikka: Napoli, Campania, Italia
Pelipaikka: puolustaja
Pituus: 190 senttimetriä
Seura
Seura: SS Lazio
Pelinumero: 2
Seurat
| Vuodet | Seura | O (M) |
| 1997–1998 1999–2002 2002–2003 2003–2004 2004–2005 2005– 2008 2008-2009 2009- | Napoli Sampdoria Salernitana Catania Perugia Lazio →Juventus FC (laina) →US Lecce (laina) Lazio | 1 (0) 32 (0) 17 (4) 42 (0) 39 (3) 39 (4) 5 (0) 21 (0) 35 (0) |
 Seurajoukkueuran tilastot kattavat vain kansalliset sarjat, päivitetty 24. marraskuuta 2006.
Guglielmo Stendardo (s. 6. toukokuuta 1981 Napoli, Campania, Italia) on italialainen jalkapalloilija, pelipaikaltaan puolustaja. 190 senttimetriä pitkä Stendardo edustaa Serie A -seura SS Laziota.
Stendardo on edustanut ammattilaisuransa aikana myös Napolia (1997–98), Sampdoriaa (1999–2002), Salernitanaa (2002–03), Cataniaa (2003–04) ja Perugiaa (2004–05). Laziossa hän on pelannut vuodesta 2005 lähtien.
Peliaikaa Laziossa ei ole tullut toivotulla tavalla, ja tammikuussa 2008 hän siirtyi kevätkaudeksi lainalle Juventukseen.  Hän pelasi Juventuksessa vain viisi ottelua, ja palasi kesällä SS Lazioon. Roomalaisseurassa ei kuitenkaan ollut käyttöä Stendardolle, ja hänet lainattiin kesällä 2008 US Lecceen. Kesällä 2009 Stendardo palasi lainalta Leccestä takaisin Lazioon.
François Arnail

François Arnail
François Arnail, Jaucourt’n markiisi, myöhemmin keisarikunnan kreivi, (14. marraskuuta 1757 – 5. maaliskuuta 1852) oli ranskalainen aristokraatti ja poliitikko, jonka ura ulottui vallankumouksen alusta aina Ranskan toisen tasavallan aattoon. Hänen nimestään käytetään useita versioita, kuten François-Arnail ja François Jaucourt.
François Arnail syntyi 14. marraskuuta 1757 ja lähti jo nuorena sotilasuralle. Vuosina 1788–1792 hän toimi 2. ratsuväen rykmentin everstinä. Sen lisäksi hän loi poliittisen uran toimien ensin Seine-et-Marnen departementin hallinnossa ja vuodesta 1791 alkaen lakiasäätävässä kokouksessa. Hän kuului Perustuslain ystäviin eli Club des Feuillantsiin ja koetti edistää yhdessä toisten samanmielisten kanssa maltillisuutta. Heinäkuussa 1792 hänen edustajanpaikkansa sai Ségrétier, ja pian Jaucourt asetettiin syytteeseen taantumuksen edustajana.
Vallankumouksen väkivaltaisuuksia paeten Jaucourt vietti useita vuosi maanpaossa. Hän oleskeli ensin Britanniassa ja sitten Sveitsissä, josta hän palasi Napoleon Bonaparten noustua valtaan. Jaucourt nousi ylähuoneeseen ja sai keisarikunnan kreivin arvon. Keisarikunnan kaaduttua hän toimi väliaikaishallinnossa ja sitten Ludvig XVIII:n ministerinä kohoten ylimpien neuvonantajien joukkoon.
Hän jatkoi ylähuoneen jäsenenä halki heinäkuun vallankumouksen ja Ludvig Filipin lyhyen hallintokauden, mutta Ranskan toisen tasavallan synnyttyä hän vetäytyi yksityishenkilöksi. Ennen uskonnonvapauslain säätämistä syntynyt Jaucourt oli kastettu varmuuden vuoksi katoliseen uskoon, mutta vanhuutensa vuosina hän pyrki edistämään protestanttien asemaa ja toimi vuodesta 1815 Pariisin protestanttisen raamattuseuran puheenjohtajana. Pitkän elämänsä lopuksi Jaucourt ehti vielä nähdä Napoleon III:n valtaannousun. Hän kuoli 5. helmikuuta 1852 Presles’ssä, Seine-et-Marnen departementissa.
Giuseppe Di Stefano

Giuseppe Di Stefano (1983).
Giuseppe Di Stefano (24. heinäkuuta 1921 Catania, Sisilia – 3. maaliskuuta 2008 Milano, Lombardia) oli italialainen tenori. Hänen aktiivisin uransa kesti 1940-luvulta 1970-luvun alkuun.
Di Stefano teki oopperadebyyttinsä 1946 ja esiintyi La Scalassa jo seuraavana vuonna. Hän teki pian läpimurtonsa myös Yhdysvalloissa ja Britanniassa. Hänet muistetaan varsinkin yhteistyöstään Maria Callaksen kanssa.
Di Stefano esitti ja levytti muun muassa Giuseppe Verdin, Vincenzo Bellinin, Ruggero Leoncavallon, Pietro Mascagnin, Gaetano Donizettin, Giacomo Puccinin ja Amilcare Ponchiellin tuotantoa. Oopperoiden lisäksi levytysten joukkoon lukeutuu Verdin Requiem. Viimeisen esiintymisensä tenori teki heinäkuussa 1992 Puccinin oopperassa Turandot.
Ikääntynyt Di Stefano sai vakavia vammoja jouduttuaan joulukuussa 2004 tuntemattomien hyökkääjien pahoinpitelemäksi Keniassa, jossa hänellä oli huvila. Hän kuoli 86-vuotiaana.
Aiheesta muualla

Giuseppe Di Stefanon muistokirjoitus Helsingin Sanomissa
Guia Circuit

| Guia Circuit> Circuito da Guia 東望洋跑道 |
| --- | --- |

Sijainti:   Macao, Kiina
Aikavyöhyke:  UTC+8
Valmistumisvuosi:  1954
Radan pituus:  6,120 km
Radan leveys:  maks. 14 m, min. 7 m
Mutkia:  19
Rataennätys:  2.10,186 ( Sérgio Sette Câmara, Motopark, F3, 2015)
Suurimmat tapahtumat:  Formula 3, FIA WTCR, WTCC (2005–2014, 2017)
Guia Circuit tai Circuito da Guia on katurata Macaossa. Radalla järjestetään Macaon Grand Prix -kilpailut.
Grönlanninsolmu

Grönlanninsolmu
Grönlanninsolmu kiristettynä.
Grönlanninsolmu tai merimiehen haarniska on solmu, jota käytetään usein kaapelien, vaijereiden ja paksujen köysien liittämiseen. Sitä käytetään alkusolmuna kiinalaisessa nappisolmussa ja timanttisolmussa.
Evenes

Evenes (norj. Evenes kommune, pohjoissaameksi Evenášši suohkan) on Nordlandin läänissä Norjassa sijaitseva hieman yli tuhannen asukkaan kunta. Se erotettiin Ofotenin kunnasta vuonna 1884 omaksi kunnakseen, josta erotettiin Ballangen 1925. Kunta on saanut nimensä vanhan Evenesin maatilan mukaan. Nimen alkuosa on luultavasti genetiivimuoto miehen nimestä Øyvindr ja loppuosa nes tarkoittaen niemekettä.
Kunnan vuodelta 1990 olevassa vaakunassa pyörä symboloi Evenesiä viestinnän ja liikenteen keskuksena.
Noin kaksi kolmasosaa Evenesistä on alle 300 metrin korkeudella merenpinnasta, mutta kunnan keskustaajaman Bogenin pohjois- ja itäpuolella on vuoria, jotka kohoavat jopa yli kilometrin korkeuteen merenpinnasta.